Szám: 515/5/2014.

Gógánfa Község Önkormányzat

Képviselő-testületének

2014. március 10. napon megtartott

rendkívüli

nyílt üléséről

jegyzőkönyv


Határozat: 10. - 11. 


Rendelet: -   

Gógánfa Község Önkormányzatának Polgármestere
8346 Gógánfa, Deák F. u. 23. Tel./fax: 87/457-122
titkarsag@gfakj.t-online.hu
Meghívó

Gógánfa Község Önkormányzat Polgármestere meghívja a 2014. március 10. napján (hétfőn) 16.00 órakor megtartandó rendkívüli nyílt képviselő-testületi ülésre. 

Helye: Polgármesteri Hivatal Gógánfa, Deák F. u. 23.
Napirend:

1./ A Sümegi Regionális Szennyvíztársulás Társulási Megállapodásának módosítása

Előterjesztő: Damjanovics József polgármester

Tisztelt Képviselő!

Az ülésre tisztelettel meghívom.

Gógánfa, 2014. március 6.

Tisztelettel:



Damjanovics József s.k.
 

polgármester

A kiadmány hiteléül:





Pallér Edina 





jegyző
 J e g y z ő k ö n y v:

Készült: Gógánfa Község Önkormányzat Képviselő-testületének 2014. március 10. napon a Polgármesteri Hivatalban megtartott rendkívüli nyílt üléséről.

Jelen vannak: 

Damjanovics József polgármester




Venczel József alpolgármester


Nagy Márta képviselő




Pallér Edina jegyző
Távollétét bejelentette: Dr. Nagy Zoltán képviselő
Nagy Róbert képviselő
A lakosság köréből nem jelent meg senki.
A polgármester köszöntötte a megjelenteket, megállapította, hogy a képviselő-testület határozatképes.

Az ülést megnyitotta, majd ismertette a napirendet.

Napirend:

1./ A Sümegi Regionális Szennyvíztársulás Társulási Megállapodásának módosítása

Előterjesztő: 
Damjanovics József polgármester

A képviselő-testület a napirendet határozathozatal nélkül elfogadta.

1./ Napirend: A Sümegi Regionális Szennyvíztársulás Társulási Megállapodásának módosítása

Előterjesztő: 
Damjanovics József polgármester

Damjanovics József polgármester: Az elmúlt testületi ülésen a jegyzőnő tájékoztatta a képviselő-testületet, hogy a Szennyvíztársulás Társulási Megállapodására törvényességi észrevételt tett a Kormányhivatal, és hogy így azt módosítani szükséges. Az elmúlt ülés óta elkészült a módosított anyag, a Társulás ügyvédje készítette el, és megküldte nekünk elfogadásra.
/Előterjesztés ismertetése./
Damjanovics József polgármester: Amennyiben nincs kérdés, hozzászólás, kérem, hozzuk meg határozatunkat.

Gógánfa Község Önkormányzatának Képviselő-testülete egyhangúlag, 3 igen szavazattal a következő határozatot hozta:

10/2014. (III.10.) számú önkormányzati határozat:
Gógánfa Község Önkormányzatának Képviselő-testülete a Veszprém Megyei Kormányhivatal Kormánymegbízottjának a Sümegi Regionális Szennyvíztársulás Társulási Megállapodásával (a továbbiakban: Társulási Megállapodás) szemben, a Magyarország helyi önkormányzatairól szóló 2011. évi CLXXXIX. törvény 132. § (1) bek. a) pontjában biztosított hatásköréből eredően hozott törvényességi felhívásában foglaltakkal egyetért, az észrevételeket elfogadja. A Képviselő-testület a törvényességi felhívásban szereplő észrevételekre, jogszabályváltozásokra tekintettel a Társulási Megállapodást módosítja.

Gógánfa Község Önkormányzatának Képviselő-testülete a Sümeg és Környéke Csatornahálózat és Szennyvíztisztítótelep Fejlesztésére létrehozott Önkormányzati Társulás Társulási Megállapodásának módosításait, az új egységes szerkezetbe foglalt Társulási Megállapodást az előterjesztés szerinti tartalommal elfogadja.

A Képviselő-testület felkéri a polgármestert, hogy az elfogadó határozatot tartalmazó jegyzőkönyvi kivonatot a Társulásnak küldje meg. Továbbá felkéri a polgármestert, hogy jelen határozatáról kivonat megküldésével tájékoztassa a Veszprém Megyei Kormányhivatal Kormánymegbízottját.

A Képviselő-testület felhatalmazza a polgármestert, hogy a Társulási Megállapodás helyébe lépő, a módosításokat tartalmazó egységes szerkezetű Társulási Megállapodást aláírja.

A Képviselő-testület felkéri a Társulás Elnökét, hogy gondoskodjék a Felek által elfogadott és aláírt Társulási Megállapodás Magyar Államkincstár Törzskönyvi nyilvántartása részére történő megküldéséről.

Határidő: 2014. március 10.

Felelős: Damjanovics József polgármester

/Az előterjesztés a jegyzőkönyv mellékletét képezi./

2./ Napirend: Egyéb
Damjanovics József polgármester: Lenne még egy dolog, be kellene jegyeztetnünk a Földhivatalnál a Megyefűt közterületként, erre javaslom, hogy hozzunk döntést.
Gógánfa Község Önkormányzatának Képviselő-testülete egyhangúlag, 3 igen szavazattal a következő határozatot hozta:

11/2014. (III.10.) számú önkormányzati határozat

Gógánfa Község Önkormányzatának Képviselő-testülete úgy határozott, hogy az önkormányzat tulajdonát képező Gógánfa 209 hrsz alatti ingatlant közterületté minősíti, és besorolja az önkormányzat törzsvagyonába tartozó forgalomképtelen vagyontárgyak közé.

Felelős: Damjanovics József polgármester

A polgármester a nyílt ülést berekesztette.

k.m.f.

        
Damjanovics József






Pallér Edina

            polgármester                                                                       
     
    jegyző

